钦定古今图书集成/理学汇编/经籍典/第075卷 > 隋书经籍志 > 《易类序》
## 钦定古今图书集成/理学汇编/经籍典/第075卷 > 隋书经籍志 > 《易类序》

“昔宓羲氏始画八卦，以通神明之德，以类万物之情，
盖因而重之，为六十四卦。及乎三代，实为三《易》。夏曰
《连山》，殷曰《归藏》”，周文王作卦辞，谓之《周易》，周公又作
爻辞，孔子为彖、象、系辞、《文言》、序卦、《说卦》《杂卦》，而子夏
为之传。及秦焚书，《周易》独以卜筮得存，唯失《说卦》三
篇，后河内女子得之。汉初，传《易》者有田何，何授丁宽，
宽授田王孙，王孙授沛人施雠、东海孟喜、琅邪梁丘
贺，由是有施、孟、梁丘之学。又有东郡京房，自云受《易》
于梁国焦延寿，别为京氏学，尝立，后罢。后汉施、孟、梁
丘、京氏凡四家并立，而传者甚众。汉初，又有东莱费
直传《易》，其本皆古字，号曰《古文易》，以授琅邪王璜，璜
授沛人高相，相以授子康及兰陵毋将永，故有费氏

《易传》，魏代王肃、王弼并为之注。自是费氏大兴，高氏
遂衰。梁丘施氏、高氏亡于西晋，孟氏、京氏有书无师。
梁陈、郑元、王弼二注列于国学。齐代唯传郑义，至隋
王注盛行，郑学浸微，今殆绝矣。《归藏》汉初已亡。案晋
中经有之，唯载卜筮，不似圣人之旨。以本卦尚存，故
取贯于《周易》之首，以备殷《易》之缺。